L'oficina d'Assistència en Matèria de Registre (OAMR) amplia el seu horari d'atenció al públic
17 març 2021

## L'oficina d'Assistència en Matèria de Registre (OAMR) amplia el seu horari d'atenció al públic17 març 2021Última actualització: 17 març 2021

![](../gestion/img/ece9e6433c31418a40ca339c755d443823ae6812695de355924844dcdd6c879b.jpg)  
  

Amb el propòsit d'oferir un servei més eficient i adaptat a les necessitats de la ciutadania, l'Oficina d'Assistència en Matèria de Registre (OAMR) de l'Ajuntament de Gandia, inaugurarà un nou horari d'atenció a partir de dilluns que ve 15 de març. L'oficina romandrà oberta al públic de dilluns a divendres de 8: 30 a 14:30, i dilluns, de 16:00 a 18:00.

D'aquesta manera, s'avança definitivament l'horari d'obertura respecte al que anteriorment estava establert, passant de les 9:00 a les 8:30 hores. A més, l'oficina tancarà mitja hora més tard cada dia, romanent oberta al públic fins a les 14:30 hores.

Aquest canvi pretén donar un major marge horari a la ciutadania per ser atesa pels serveis municipals, procurant fer més còmoda i accessible la relació amb l'administració local.

Així mateix, els dilluns es mantindrà l'horari de vesprada, oferint també tots els serveis disponibles a l'oficina.

Tot això, però, quedarà sempre condicionat als possibles canvis puntuals que puguen patir els horaris a causa de l'emergència sanitària provocada per la covid-19.

D'altra banda, es recorda la necessitat d'acudir a les dependències municipals sempre amb cita prèvia. Aquesta podrà obtenir-se a través del web municipal, trucant al telèfon 96 295 9400, escrivint un correu electrònic a l'adreça citaprevia@gandia.org o per mitjà dels quioscos que a aquest efecte s'han habilitat en diferents punts de la ciutat.